text: Vikingespil fik halv million i overskud
  15 oktober 2010 kl. 07.27
  Jels Vikingespil sluttede året med et overskud på over en halv million kroner.  Ca. 20.000 tilskuere overværede årets forestilling som havde rekord-mange medvirkende.
  Formand for vikingespillet, Janus Lynggaard, er yderst tilfreds med resultatet og takker det 135 personer, som var med til at gøre årets forestilling til en succes.
  
  Omsætning: 3,4 mio. kr.
  Økonomichef Leif Rasmussen oplyser, at Jels Vikingespillet omsatte for 3,4 mio. kr. i år. Heraf er der købt nyt inventar og lavet vedligeholdelse for 117.000 kr. Vikingespillet glæder sig også over, at et vikingeskib er blevet indkøbt. Skibet bærer det stolte navn, Saga Sigrid. 
  Vikingespillet hodler generalforsamling 18. november. Der er ikke lagt op til ændringer i den nuværende drift. Bl.a. har både instruktør Michael Asmussen og scenograf Anders Jønson begge skrevet kontrakt for vikingespillet for 2011.
  